Resolució 40/2017, de 8 de febrer
Informe detallat de les millores i canvis haguts en cadascun dels set punts semafòrics foto-vermell que es detallen, així com els haguts en la senyalització relacionada amb cada un d'ells.
La informació sol·licitada és informació pública.
L'Administració ha de justificar la complexitat de l'elaboració de la informació si desestima la sol·licitud per aquesta causa.
Número d'expedient de la reclamació: 396/2016.
Aquesta competència, d'acord amb l'article 3 de la llei indicada, comprèn l'exercici de les seves funcions en l'àmbit de l'Administració Local de Catalunya.
En la mesura que la reclamació formulada té per objecte l'accés a una informació pública i que l'administració contra la que s'adreça és l'Ajuntament de Les Franqueses del Vallès, la GAIP és plenament competent per a resoldre-la.
Segons allò que estableix l'article 2.b) de l' LTAIPBG és pública "la informació elaborada per l'Administració i la que aquesta té en el seu poder com a conseqüència de la seva activitat o de l'exercici de les seves funcions, inclosa la que li subministres els altres subjectes obligats d'acord amb el que estableix aquesta llei".
D'acord amb això, els informes sobre millores i actuacions de manteniment que empreses adjudicatàries de serveis facin a l'Ajuntament com a seguiment de la contractació són informació pública.
La seguretat vial i el control del trànsit és una potestat del municipi que exerceix, bé directament o bé per mitjà de tercers, a través dels mecanismes de gestió de serveis públics que estableix la legalitat vigent.
La regulació de determinades cruïlles pel sistema de foto-vermell va ser encarregat per l'Ajuntament de Les Franqueses del Vallès a una empresa privada, en concret a Aplicaciones Eléctricas Ene, SA que, en compliment del contracte adjudicat, ha de verificar periòdicament els aparells que conformen el sistema intel·ligent de control de la seguretat viaria del municipi que i, d'acord amb les bases administratives i tècniques del contracte que li va ser adjudicat, té l'obligació d'anar introduint les millores que la prestació del servei requereixi.
D'altra banda, la correcta senyalització de tots els elements instal·lats a la via pública, especialment si poden afectar la seguretat viaria, són de l'exclusiva responsabilitat de l'Ajuntament.
Tractant-se, per tant, d'informació pública, totes les persones majors de 16 anys tenen el dret d'accedir-hi, sense que el seu dret estigui condicionat a la concurrència d'un interès personal, ni resti subjecte a motivació, ni requereixi la invocació de cap norma.
La GAIP, des de l'entrada en vigor de l'LTAIPBG, ha tingut ocasió de pronunciar-se reiteradament sobre els límits del dret d'accés a la informació, entre altres, en el Dictamen núm. 6/2016 i en la resolució de la Reclamació 36/2016.
En relació al límit establert en l'article 29.1.b) de l' LTAIPBG - inadmissió de les sol·licituds d'accés a la informació que requereixin una tasca complexa d'elaboració o reelaboració per a obtenir-la – ha manifestat que "la necessitat d'elaborar informació expressament per atendre sol·licituds d'accés és una eventualitat que deriva en pura lògica del fet que aquest dret es proclami legalment en relació amb la informació pública, i en sí mateixa no pot ser causa d'inadmissibilitat de les sol·licituds sense infracció del previst pels articles 2.b, 18 i 19 LTAIPBG.
En conseqüència, el que pot ser legalment motiu d'inadmissibilitat no és la necessitat d'elaboració o reelaboració que requereixi a l'Administració facilitar la informació sol·licitada, sinó el fet que aquesta tasca sigui complexa".
Ara bé, perquè "una tasca complexa d'elaboració o reelaboració de la informació [pugui] ser motiu d'inadmissibilitat d'una sol·licitud d'accés [ha de complir] els requisits següents: En primer lloc, que l'Administració que l'al·lega l'acrediti de manera suficient.
A aquests efectes, no n'hi ha prou amb una al·legació genèrica, sinó que cal demostrar-la fent referència als indicis que poden acreditar-la i a les dades concretes que palesen la seva concurrència.
En definitiva, la càrrega de la prova correspon a l'Administració.
En segon lloc, que els indicis invocats operen en una intensitat suficient per ser realment indicadors de complexitat en la tasca d'elaboració de la informació sol·licitada.
En aquest sentit, perquè qualsevol dels indicis citats operi per sí sol com indicador suficient de complexitat, caldrà acreditar-ne una elevada intensitat, mentre que si en concorren dos o més de dos segurament es podrà acreditar la complexitat encara que la seva intensitat no sigui particularment elevada".
Per tant, "la causa d'inadmissibilitat... no pot esdevenir un mer pretext per denegar o retardar l'accés a la informació..., sinó que s'ha de correspondre efectivament amb circumstàncies de fet prou consistents per fonamentar-hi una argumentació suficientment sòlida per acreditar la concurrència del factor "complexitat" en l'elaboració de la informació requerida, amb el benentès que aquesta tasca de fonamentació i argumentació li correspon a l'Administració que al·lega la causa d'inadmissibilitat".
En definitiva, aquesta Comissió de Garantia entén que la mera necessitat d'elaboració de la informació demanada no és causa suficient per resoldre la inadmissibilitat de la sol·licitud d'accés; cal, a més a més, que l'elaboració requerida comporti una tasca complexa", qüestió aquesta que no ha estat acreditada per l'Ajuntament de Les Franqueses del Vallès, màxim si tenim en compte que la informació que es demana ha de ser lliurada per l'empresa adjudicatària del servei formant part del seguiment del contracte, Per tant, s'ha de desestimar l'aplicació de la causa d'inadmissió al·legada per l'Administració i estimar el dret d'accés a la informació reclamada..
D'acord amb els antecedents i fonaments jurídics exposats, el Ple de la GAIP, en la sessió de 8 de febrer de 2017, resol per unanimitat: